alexandrainst/scandi-wiki huggingface dataset:
Ubåtklassen Akula

Akula-klassa (russisk Project 971 Щука-Б (Sjtsjuka-B), sjtsjuka tyder 'gjedde') er ei russisk atomdriven ubåtklasse. Akula-klassa vart teken i bruk av den sovjetiske marinen i 1986.

Det er tre underklasser av Akula-klassa: Dei første sju Akula-I bygde mellom 1982 og 1986, fem «forbetra Akula» bygde mellom 1986 og 1991 og fire Akula-II bygde frå 1991. Denne inndelinga er omdiskutert, då skilnaden mellom «forbetra Akula» og Akula-II vert debattert av ekspertar.

Akula-klassa har dobbelt skrog og er i stand til å dykka djupare enn nokon moderne angrepsubåt; ein rekner med at dykkedjupna er 450 meter. Akula er òg den mest stillegåande russiske angrepsubåten. Den markante bulben som kan sjåast atter, over roret til båtane, er sonar som vert slept.

Alle fartøya i Akula-klassa er bestykka med fire 533-millimeter torpedorøyr som kan ta Type 53-torpedoar eller RPK-2 Viyuga kryssarmissil (NATO-nemning SS-N-15 Starfish).

Historie
Den 8. november 2008 vart det meldt at den russiske Akula-klasse-undervassbåten K 152 Nerpa, som var nær ferdigstilling for overlevering til India som INS «Chakra», hadde hatt ei ulukke med utløysing av delar av fartøyet sitt halon-anlegg (for brannslokking) og 20 menneske hadde døydd. (Halon er ei forkorting for halogen-metan.)

Leige til India 
Ubåten «Nerpa» har vore i teneste for India, og vart då kalla «Chakra». Ubåten vart returnert til Russland i 2021. 

India skal ha betalt 2 milliardar dollar for ferdigstilling av to Akula-II som var 80 % ferdigbygde. 300 indiske undervassbåtekspertar vart trena i Russland for nytta av Akula-klasse-ubåtar.

Mens dei russiske Akula-klasse-undervassbåtane er utstyrte med inntil 28 kryssarmissil med ein angrepsradius på 3 000 kilometer, er det angjeve at den indiske versjonen er utstyrt med missilet 3M-54 Klub med ein angrepsradius på 300 kilometer. Russland kan ikkje eksportera missil med større rekkjevidd utan å bryta MTCR-avtala.

Sjå òg
Atomubåtar i teneste
Ubåtklassar i teneste
Russiske marinefartøy i aktiv teneste
Liste over atomubåtar

Referansar

Bakgrunnsstoff 

 Artikkel om Akula-klassa frå naval-technology.com 
 Artikkel om Akula-klassa frå Federation of American Scientists

Russiske ubåtar
Ubåtklassar
Oslomet – storbyuniversitetet

Oslomet – storbyuniversitetet (tidlegare Høgskulen i Oslo og Akershus) er eit norsk statleg universitet med studiestadar i Oslo, Sandvika og Kjeller i kommunane Oslo, Bærum og Skedsmo, og med kring 1 400 akademisk tilsette, kring 20 000 studentar og kring 800 teknisk-administrativt tilsette. Høgskulen i Oslo og Akershus var tidlegare den største høgskulen i Noreg og fekk status som universitet i 2018. Språkrådet tilrår skrivemåten Oslomet – storbyuniversitetet på nynorsk og bokmål.

Kjelder 

Oslo met
Skipingar i 2018
Kanye West

Kanye West er ein amerikansk rappar, låtskrivar og produsent. Han er ein framståade hiphop-produsent som vart stor stjerne etter solodebuten i 2004. West har sidan debuten vore ein av dei mest framståande og mestseljande artistane internasjonalt.

Historie

1996–2008 
West voks opp i Chicago-området og gjorde først karriere som produsent for r&b- og hiphop-artistar som Talib Kweli, Brandy, Ludacris, Mariah Carey, Alicia Keys, Janet Jackson og Jay-Z. Den første solosingelen hans «Through The Wire» (2003) handlar om ei nesten-fatal bilulukke som West var involvert i. Denne og dei endå større hitane «All Falls Down» og «Jesus Walks» er henta frå debutalbumet The College Dropout (2004). Late Registration (2005) vart ein kritikarrost storseljar verda over, takk vere hits som «Diamonds From Sierra Leone», «Gold Digger», «Heard 'Em Say» og «Touch the Sky». Kanye West står også bak suksessen til John Legend, som fekk sitt suksessalbum Get Lifted utgjeve på plateselskapet hans, GOOD Music. Albumet Graduation (2007) gav ham hits med «Stronger» og «Good Life», og 808s & Heartbreak (2008) med «Love Lockdown» og «Heartless».

2010–2011 
I 2010 gav West ut sitt femte studioalbum, My Beautiful Dark Twisted Fantasy til særs gode kritikkar. Norske musikkjournalister kåra det til årets beste gjennom «Kritikertoppen 2010», og enkelte internasjonale kritikarar hevda at albumet var hans beste nokosinne. My Beautiful Dark Twisted Fantasy vart følgt opp året etter med Watch the Throne, som var eit samarbeid med rapparen og førebiletet Jay-Z. Albumet inneheldt mellom anna storhiten «Niggas in Paris».

2013–2017 
I 2013 gav West ut sitt sjette studioalbum. Yeezus er hans mest omstridde album, med eit alternativt, mørkare og meir kompromisslaust lydbilete enn tidlegare. Tre år seinare vart The Life of Pablo gjeve ut eksklusivt på strøymingstenesta Tidal. Albumet, som er kalla opp etter Pablo Picasso, vart møtt med både lunkne og særs entusiastiske omtalar.

Diskografi 
 The College Dropout (2004)
 Late Registration (2005)
 Graduation (2007)
 808s & Heartbreak (2008)
 My Beautiful Dark Twisted Fantasy (2010)
 Watch the Throne (2011)
 Yeezus (2013)
 The Life of Pablo (2016)
 Ye (2018)
 Kids See Ghosts (2018)

Personleg 
Kanye West er gift med realitykjendisen Kim Kardashian som han har tre barn saman med. Ekteparet er særleg mykje omtals i internasjonal sladrepresse.

Kjelder

Bakgrunnsstoff 
 Offisiell nettstad

Fødde i 1977
USA-amerikanske låtskrivarar
USA-amerikanske songarar
Kaṛa

Kara er ein armring av jern eller stål bore av sikhar som ein av dei fem K-ane i sikhismen.
Det står for lojalitet, forplikting og sameining med Gud.

Khalsamedlemmer av begge kjønn ber kara på høgre arm (om dei er høgrehendte). Historisk kunne armringane brukast til å verna armen mot sverdslag. I dag kan ringen tena til å minna beraren om å følgja forpliktingane som følgjer med sikhismen.

Kara blir også brukt av panjabiarar og andre frå Nord- og Vest-India som ikkje nødvendigvis er sikhar.

Kjelder

Sikhisme
Smykke
Ting av metall
Ord frå panjabi
Hans Henrik Schultze

Hans Henrik Schreiber Schultze () var ein norsk jurist og gardbrukar, fødd i Hof i Solør. Han var ordførar i Åsnes 1865-73 og stortingsmann 1868-73. Kona hans var syster til Ove Høegh.

Schulze var son til ein distriktslege. Etter å ha vorte cand.jur. i 1846 arbeidde han dei neste tre åra som sakførar og litterat i Christiania. Han stifta då Den litterære forening, der han vart formann. 1850-52 var han fullmektig hos sorenskrivar Aubert i Lofoten. Der etter var han kopist i Revisjonsdepartementet til han i 1854 flytta til Hof. Fyrste tida der var han fullmektig hos stiftsoverprokuratoren, men då det vart fritt for å drive sakførarkontor, flytta han til Åsnes og dreiv forretninga derifrå. Han kjøpte storgarden Møystad og dreiv denne etter nye metodar.

Schulze var ordførar i Åsnes frå 1865 og fremja både landbruket, skulestellet og samferdsla. Han representerte Hedemarkens amt på stortinga 1868-69 og 1871-73. Den fyrste valbolken hadde han sete i Protokollkomiteen, i den andre i Justiskomite nr 2.

Heile vegen frå 1840-åra til han døydde var Schulze ein aktiv skribent og publisist. 1847-48 var han redaktør av Hedmarks Amtstidende, 1854 av Kristianiaposten, 1866 medredaktør av det kortliva dagbladet Norge og utgjevar av vekebladet Skjemt og Alvor. Frå 1870 gav han ut og redigerte han Glomdals Tidende til han døydde. Han skreiv òg for andre blad og tidsskrift, dessutan forfatta han forteljingar og skodespel.

Schulze døydde på Rikshospitalet i hovudstaden og vart gravlagd på Vår Frelsers Gravlund der i byen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Norske juristar
Stortingsrepresentantar 1868-1870
Stortingsrepresentantar 1871-1873
Ubåtklassen Kilo

Kilo er NATO-kallenamn for ein diesel-elektrisk klasse av angrepsubåt nytta av Russland. Den russiske nemninga er Prosjekt 877 Paltus. Paltus tyder 'kveite'.

Det finst òg ein meir avansert versjon av klassen, av NATO kalla den forbetra Kilo-klassen (Improved Kilo Class) og Prosjekt 636 Varsjavjanka i Russland.
Vidareutviklinga av Kilo-klassen har også ført fram til St. Petersburg-klassen, eller ubåtklassen Lada.

Rolle 
Desse angrepsubåtane er i hovudsak rekna for anti-skip og anti-ubåtoperasjonar på relativt grunt vatn. Det opphavlege Prosjekt 877 er utstyrt med Rubikon MGK-400 sonarsystem (med NATO-rapporteringsnamn Shark Gill).

Ekkofrie flisar er monterte på foringsrøyr og finnane til å absorbera lydbølgjer frå aktiv sonar, noko som resulterer i ein reduksjon og forvrenging av retursignalet. Desse brikkene kan òg bidra til å dempa lydar som kjem ut frå ubåten, og dermed redusera omfanget på rekkjevidda der han kan oppdagast ved passiv sonar.

Spesifikasjonar 

Det er fleire variantar av Kilo-klassa. Informasjonen nedanfor oppgjev det minste og største talet ut frå tilgjengeleg informasjon for alle tre variantar av skipet.

 Deplasement:
 2300–2350 tonn i overflatestilling
 3000–4000 tonn, nedsenka
 Dimensjonar:
 Lengd: 70-74 meter
 Breidd: 9,9 meter
 Maksimal fart
 10-12 knop i overflatestilling (18-22 km/h)
 17-25 knop neddykka (31-46 km/h)
 Framdrift: Diesel-elektrisk 5 900 hk 
 Maksimal djupn: 300 meter (240-250 meter operativ)
 Uthaldenheit
 400 nautiske mil (700 km) på 3 knop (6 km/t) nedsenka
 6 000 nautiske mil 
 45 dagar til sjøs
 Våpen
 Luftforsvar: 8 Strela-3 eller 8 Igla-1, men etter sjøprøve vart det avvist av marinen.
 Seks 533 mm torpedorøyr med 18 53-65 ASuW eller TEST 71/76 ASW torpedoar eller VA-111 Shkval  superkavitasjonstorpedoar, eller 24 DM-1 gruver,
 Mannskap: 52

Sjå òg
Atomubåtar i teneste
Ubåtklassar i teneste
Russiske marinefartøy i aktiv teneste

Referansar 

Russiske ubåtar
Ubåtklassar
Hans Øysteinson Huglen

Hans Øysteinson Huglen () var ein norsk gardbrukar, postopnar og stortingsmann for partiet Venstre.

Huglen var fødd på Nordhuglo i Stord, der far hans dreiv gard. I yngre år gjekk han folkehøgskule både på Halsnøy og i Strandvik, reiste også som ungdomstalar både på Vestlandet og Austlandet. Han var både fiskar og dreiv handel med sild og anna fisk. År 1895 tok han over garden på Nordhuglo og dreiv den gjennom mellom anna nydyrking fram til eit av dei beste gardsbruka i Stord.

Huglen var medlem av heradsstyret i Stord 1904-10 og 1916-22, i to valperiodar som varaordførar. I 1914 var han med å stifte Sunnhordland Folkehøgskule. Valbolken 1916-18 representerte han einmannskrinsen Ytre Søndhordland og Venstre på Stortinget. I 1919 var han medlem i ei departemental nemnd omkring vidaregåande utdanning for «landsungdommen».

Kjelder
NSD

Norske gardbrukarar
Stortingsrepresentantar 1916-1918
Ole Walaas Selvaag

Ole Walaas Selvaag () var ein norsk distriktslækjar og politikar, fødd i Hjelmeland og busett i Vanse i Vest-Agder. Han var far til Olav Selvaag.

Selvaag var son til ein skipper. Sjølv vart han student frå Aars & Voss skule i Kristiania i 1888 og var utdanna cand.med. sju år seinare. I januar 1896 byrja han som lækjar i Vanse på Lista, og vart der verande til han døydde 34 år etter, frå 1915 med tittelen distriktslækjar.

Frå 1901 til 1919 var Selvaag medlem i heradsstyret i Vanse, der etter i heradsstyret i Lista til han døydde. Han var 1904-19 ordførar i Vanse, 1922-25 i Lista. I Vanse var han elles formann i verjerådet, i fabrikktilsynet frå 1909, ordførar i helserådet frå 1911 og styreformann 1922-26 i elektrisitetsverket. Stortingsperioden 1916-18 representerter han einmannskrinsen Lister og partiet Venstre på Tinget, sekretær i Næringskomite nr 2.

Kjelder
NSD 

Norske legar
Folk frå Hjelmeland
Folk frå Lista
Stortingsrepresentantar 1916-1918
Ubåtklassen Lada

Lada-klassen eller Prosjekt 677 (russisk Лада; NATO-kallenamn St. Petersburg-klasse ubåt etter namnet på det første skipet i denne klassen) er ei vidareutvikling av ubåtklassen Kilo, òg kalla prosjekt 636, men meir stillegåande og med nye våpensystem. Det var også snakk om å utvika eit nytt framdriftssystem som ikkje treng luft,  men Aleksandr Buzakov, leiaren for Admiralets-verftet, hinta i 2019 om at det ikkje var planar om å utstyra klassen med slike framdriftssystem.

Sjå òg
Atomubåtar i teneste
Ubåtklassar i teneste
Russiske marinefartøy i aktiv teneste
Liste over atomubåtar

Referansar

Ubåtklassar
NM i friidrett 1960

Noregsmeisterskapen i friidrett 1960, hovudmeisterskapen, vart avvikla på Sarpsborg stadion dagane 12.-14. august 1960. Arrangørar var Sarpsborg Idrettslag og Østfold Friidrettskrins. Meisterskapen omfatta 19 tevlingar for menn og 11 for kvinner.

Carl Fredrik Bunæs fekk kongepokal for sitt 200-meterløp i rikeleg medvind og Sissel Falck-Jørgensen for vinnarhoppet i lengde.

Menn

100 meter

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 13.8.1960
Arbeiderbladet 15.8.1960

Noregsmeisterskap i friidrett
Noregsmeisterskap i 1960
Sport i 1960
Idrett i Sarpsborg
I'm in Disgrace

«I'm in Disgrace» er ein song av The Kinks frå 1975 på konseptalbumet Schoolboys in Disgrace. Songen var skriven av Ray Davies.

Bakgrunn

«I'm in Disgrace» spelar ei viktig rolle i plottet på Schoolboys in Disgrace og skildrar hovudpersonen, Jack (ein ung Mr. Flash) som blir gjort skam på føre heile skulen etter upassande oppførsel i lag med den tidlegare kjærasten sin. 

Teksten omhandlar ein episode i ungdomen til broren og bandkolleagen til Ray Davies, Dave, som var særs opprørsk (og motsett til den innovervendte Ray). Ein gong vart den 15 år gamle Dave utvist frå skulen etter å han hadde sex med kjærasten Sue Sheehan på skulen. Dei to vart skilde av familiane sine då Sue oppdaga at ho var gravid. Dene episoden har gått igjen i fleire av songane til Davies, som «Funny Face», «Susannah's Still Alive» og «Mindless Child of Motherhood».

Utgjeving

«I'm in Disgrace» var den første singelen frå Schoolboys in Disgrace i Amerika, med B-sida «The Hard Way», ein populær konsertsong frå same albumet. 
Som mange av singlane til Kinks på denne tida selde han dårleg, og gjekk ikkje inn på singellista. 

Trass i dårleg sal, vert songen ofte trekt fram som ein av dei beste på Schoolboys in Disgrace. Paul Nelson frå Rolling Stone sa at «'I'm in Disgrace' er ein veldig bra rock & roll-song om erotisk forvirring og skam.»

Kjelder
Denne artikkelen bygger på «I'm in Disgrace» frå ,  den 27. april 2018. 
 oppgav desse kjeldene:

The Kinks-songar
Singlar frå 1976
Songar skrivne av Ray Davies
Songar produserte av Ray Davies
Songar frå 1975
No More Looking Back

«No More Looking Back» er ein song av The Kinks frå 1975 på konseptalbumet Schoolboys in Disgrace. Som alle songane på albumet vart han skriven av Ray Davies.

Bakgrunn

Som resten av songane på Schoolboys in Disgrace skildrar «No More Looking Back» bakgrunnssoga til Mr. Flash, hovudpersonen i rockeoperaen Preservation. Songen omhandlar Flash som går ned ei travel gate og ser ting som minnar han om den tidlegare kjærasten hans. 

Songen vart gjeven ut på ein maxisingel i Storbritannia (den einaste singelen frå albumet) med «Jack the Idiot Dunce» og «The Hard Way» (begge albumspor) på B-sida. Singelen selde dårleg. Han var sidan den einaste songen frå albumet som kom ut på samlealbumet Picture Book.

Kjelder
Denne artikkelen bygger på «No More Looking Back» frå ,  den 27. april 2018. 
 oppgav desse kjeldene:

The Kinks-songar
Songar frå 1975
Singlar frå 1976
Songar skrivne av Ray Davies
Songar produserte av Ray Davies
RCA Records-singlar
Sleepwalker av The Kinks

«Sleepwalker» er ein song skriven av Ray Davies og framført av The Kinks i 1977 for albumet med same namn.

Bakgrunn og innspeling
«Sleepwalker» var visstnok skriven om då Ray Davies flytta frå London til New York City på denne tida. Den søvnlause Davies tilpassa seg då 24-timarsdagen i den travle byen.

Songen vart spelt inn ein gong mellom 22. og 30. september 1976, same veka som «Sleepless Night» og «Life Goes On». Både «Sleepwalker» og «Sleepless Night» varat spelte inn i lange, sju minuttarsversjonar, og vart redigert ned før dei kom ut på albumet. 11. oktober vart det lagt på korvokal av Ray Davies, Dave Davies og John Gosling.

Tekst og musikk
Som tittelen («Søvngjengar») indikerer vert songen sungen av ein søvngjengar. Teksten hevdar at «når midnatt kjem, mistar songaren vettet» og kallar seg sjølv ein «søvngjengar», «nattsnikar», «gatevandrar» og «natteramn». Eit mellomspel i midten av songen vart skildra som «Dylan-aktig» av Denise Sullivan i AllMusic.

Utgjeving og mottaking
«Sleepwalker» vart gjeven ut som den første singelen frå albumet med same namn. Songen gjekk inn på den amerikanske Hot 100-lista og nådde 48. plassen. Dette var den første singelen til The Kinks som gjekk inn på denne lista etter «Apeman» i 1970. Songen nådde òg 54. plassen i Canada.  

«Sleepwalker» kom òg ut på samlealbumet Come Dancing with The Kinks.

For å marknadsføre songen framførte The Kinks «Sleepwalker» fleire gonger på fjernsyn. Bandet mima til songen på The Mike Douglas Show (etterfølgd av eit intervju og ei live framføring av «Celluloid Heroes»). Songen vart òg framført på Saturday Night Live den 26. februar 1977, etterfølgd av ein medley av «You Really Got Me», «All Day and All of the Night», «A Well Respected Man» og «Lola».

Kjelder
Denne artikkelen bygger på «Sleepwalker (The Kinks song)» frå ,  den 27. april 2018. 
 oppgav desse kjeldene:

Songar frå 1977
The Kinks-songar
Songar skrivne av Ray Davies
Arista Records-singlar
Singlar frå 1977
Juke Box Music

«Juke Box Music» er ein song av The Kinks frå albumet Sleepwalker i 1977. Songen vart gjeven ut som den andre singelen frå albumet, men i motsetnad til den første singelen, «Sleepwalker», selde han for dårleg til å nå singellistene nokon stad. B-sida til singelen var «Sleepless Night» i Storbritannia og Tyskland, og «Life Goes On» i USA. 

«Juke Box Music» handlar om ein musikkfan som trur på tekstane i songar ho høyrer på jukeboksane. Rolling Stone skreiv om songen at «det burde ha vore ein patetisk song, men likevel får Davies oss til å trampe takten og syngje med». 

Songen vart framført på Old Grey Whistle Test i 1977.

Kjelder
Denne artikkelen bygger på «Juke Box Music» frå ,  den 27. april 2018. 
 oppgav desse kjeldene:

Songar frå 1977
The Kinks-songar
Songar skrivne av Ray Davies
Arista Records-singlar
Singlar frå 1977
R-39 Rif

R-39 Rif med NATO-kallenamn SS-NX-20 Sturgeon var eit russisk SLBM-missil som vart brukt i Typhoon-klasse ubåt frå 1983 og fram til 2004.

SLBM
Skipstypeforkorting

Skipstypeforkortingar er bokstavkombinasjonar brukt framfor namnet til eit skip. Dei kan identifisera framdriftsforma (t.d. damp, som i DS), verkeområdet eller føremålet med skipet (som KV for kystvaktskip). Forkortingane skil gjerne mellom militære og sivile skip. Ein har brukt ulike forkortingar i ulike land og til ulike tider.

Norske forkortingar 
BF eller B/F - bilferge eller bilferje
DE eller D/S - dampskip
DF eller D/F - dampferje
DY - dampyacht
FF eller F/F - forskingsfartøy
FK eller FLK - flytande kvalkokeri
FS eller F/S - forskingsskip
 HF - hurtigferje
HV eller H/B - hvalbåt eller kvalbåt
SKS eller SK/S - skoleskip eller skuleskip
KNM - Kongelige Norske Marine eller Kongelege Norske Marine
MF eller M/F - motorferje
MJ - motorjakt
MK eller M/K - motorkutter eller motorkuttar
MKR eller M/KR - motorkrysser eller motorkryssar
MT - motortankar eller motordrive tankskip
MY - motoryacht
KV - kystvakt
SS - seglskip
SY - seglyacht
TS eller T/S - tankskip
RS eller R/S - redningsskøyte
TS - turbinskip eller skip med turbindrift
TT - turbintanker eller turbintankar, tankskip med turbindrift
TUG - taubåt

Internasjonale forkortingar i sivil skipsfart

Kjelder

Denne artikkelen bygger på «Ship prefix» frå ,  den 27. april 2018.  
 
Denne artikkelen bygger på «Navneprefiks for skip» frå , og «Skipstype» frå  den 27. april 2018.  
 
Forkortingar
Skipsfart
R-29RMU Sineva

SS-N-23 Skiff eller òg R-29RMU Sineva er eit russisk missil som kan skytast ut frå ubåt (SLBM). Missilet kan ha fire stridshovud med MIRV og kan sendast ut frå ubåtklassen Delta, som kan bere 16 stykker av desse kvar. I 2017 var det 96 av desse missila på deltaklasseubåtar.

Referansar

SLBM
Russisk militærutstyr
Einar Rosenqvist

Einar Terkel Christian Tamberskjelver Rosenqvist () var ein norsk militær og politikar frå Kristiansand. Han var stortingsmann i 1851 og 1872-73.

Rosenqvist var son til ein prest. I yngre år budde han 2 år hos morsslekta i Danzig. Han gjekk så sjøkadettinstituttet i Fredriksvern og var sekondløytnant i marinen frå 1836. 1837-38 reiste han i koffardifart. I 1842 tok han høgskuleeksamen, utnemnd til premierløytnant i 1849. Gjennom åra 1852 og -53 reiste han langs norskekysten og undersøkte losstellet, på oppdrag frå Marinedepartementet. Frå 1857 til 1871 var han overlos for det sønnafjeldske og styrar av sjømannsskulen i Kristiansand. Etter fleire opprykk var han kommandør frå 1870, sjef for sjøkadettkorpset på Karljohansvern 1871-76 og for det sjømilitære korps til 1883.

Rosenqvist var medlem i Loskommisjonen av 1860. Han var i mange år bystyremedlem i så vel Kristiansand som Horten, i Horten også ordførar. Til Stortinget 1851 møtte han som 2. representant frå Kristiansand, sekretær i Militærkomite nr 2. Perioden 1871-73 var han 1. varamann til Tinget, møtte 1872 og -73-sesjonane i staden for Nils Vogt, medlem av Gasje- og pensjonskomiteen.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1851-1853
Stortingsrepresentantar 1871-1873
Folk frå Kristiansand
Folk frå Horten
Svend Lindø

Svend Lindø () var ein norsk skipsreiar, skipshandlar og politikar for Venstre, busett i Haugesund.

Lindø var fødd på Hetland i Tysvær. Far hans flytta nokre år seinare til Haugesund og byrja reie ut skip. Lindø sjølv tok styrmannseksamen og underviste i fleire år ved den offentlege sjømannsskulen i Haugesund. Frå 1886 dreiv han agenturforretning i byen, før han få år seinare utvida verksemda til frakt- og skipsutreiing.

Lindø var ordførar i Haugesund 1907-08 og 1913-14, i mellomtida varaordførar. Elles var han i si tid formann i både skulestyret og hamnestyret i byen, og for sjømannsskulen i byen. Perioden 1916-18 representerte han einmannskrinsen Haugesund og partiet Venstre på Stortinget, ei tid i 1916 med sete i Sosialkomiteen, før han gjekk over i Næringskomite nr 2.

Kjelder
NSD 

Folk frå Tysvær
Stortingsrepresentantar 1916-1918
Ordførarar i Haugesund
A Rock 'n' Roll Fantasy

«A Rock 'n' Roll Fantasy» er ein song av The Kinks frå albumet Misfits frå 1978. Songen vart skriven av Ray Davies og var inspirert av den urolege tida til bandet på den tida, der to av medlemmane slutta under innspelinga av albumet. Songen vart gjeven ut som den første singelen frå albumet og vart den mest sukessrike singelen til bandet på fleire år.

Bakgrunn
Under innspelinga av Misfits slutta bassisten Andy Pyle og pianisten John Gosling i bandet, medan trommisen Mick Avory vurderte å slutte. Etter denne endringa heldt Ray og Dave Davies mykje saman og Ray skreiv «A Rock 'n' Roll Fantasy» medan Dave skreiv «Trust Your Heart.»

Tekst

Teksten på «A Rock 'n' Roll Fantasy» skildrar ein mann, Dan, som er stor fan av The Kinks. Han høyrer på musikken deira når han er nedfor og «lever ein rock and roll-fantasi». Songen nemner òg korleis Ray Davies og broren Dave vurderte å leggje ned The Kinks. Dette kan ein høyre i tekstlinja «break up the band, start a new life be a new man.»

Utgjeving og mottaking
Songen vart den første frå Misfits som kom ut på singel. B-sida var «Artificial Light» i Storbritannia og «Live Life» i USA. Singelen nådde 30. plassen på den amerikanske Billboard Hot 100, den høgaste plasseringa til bandet sida «Lola» i 1970. Songen nådde òg 30. plassen i Canada. 

Songen har sidan kome med på samlealbumet Come Dancing with The Kinks.

Kjelder
Denne artikkelen bygger på «A Rock 'n' Roll Fantasy» frå ,  den 27. april 2018. 
 oppgav desse kjeldene:

Songar frå 1978
The Kinks-songar
Songar skrivne av Ray Davies
Arista Records-singlar
Singlar frå 1978